41 
b'. Ingen Indbugtning mellem bageste Tværsøm og Postoralproces. 
4. Bipinnaria Russoi. Mrtsn. 
Russo (100) p.124. Tav. II. Fig. 1—25: 
Mundbugten paa Midten af Legemet.  Bageste Tværsøm buet 
nedad (hos de øvrige til denne Gruppe hørende Larver er den lige 
eller buet lidt opad). Postoralproces mere eller mindre tydelig ad- 
skilt fra den bageste Tværsøm, dog ikke ved en saadan lille Ind- 
bugtning som hos de foregaaende Arter. Mellem Postoral- og 
bageste Lateralproces bøjer Fimresnoren ind imod Midtlinien, saa 
Analfeltet bliver noget indsnævret her.  Bageste Lateralproces lille, 
men tydelig, rettet skraat bagud.  Dorsalprocesserne afrundede. 
Imellem dem danner Fimresnoren en stor Bugt op imod Ventral- 
siden; den kan kun ses tydeligt, naar Dyret betragtes fra Siden. 
Foran den forreste Dorsalproces danner Fimresnoren en meget stor 
Bugt, idet den løber vinkelret paa Legemets Længdeakse langt ind 
imod Midtlinien. Begge Medianprocesserne lige lange, men den 
ventrale naar længst op; begge er korte, afrundede, bredest ovenfor 
Indsnøringen. Præoralproces findes ikke.  Frontalfeltet har meget 
nær samme Form som hos B. Metschnikoffii. Frontal- og Analfeltet 
betydelig smallere end Dorsalsiden i tilsvarende Højde. Den største 
Bredde findes ved de forreste Dorsalprocesser. Størrelse og Farve 
ikke nærmere angivne. Neapel. April—Maj. 
Russo mener, at denne Larve hører til Asterias glacialis 
0. F. Mill.; han har klækket de første Stadier, fisket de senere 
Pelagisk. Skønt han angiver at have haft alle Mellemstadierne — 
af Figurerne er det ikke helt tydeligt —, maa jeg tilstaa, at jeg 
ikke føler mig rigtig overbevist om, at de sidste virkelig hører til 
Åsterias glacialis. Da Larverne til Asterias rubens og vulgaris, 
og sandsynligvis ogsaa Åsterias tenuispinus Lam., har Brachiolaria- 
Stadium, turde det ogsaa gælde Asterias glacialis — og vel alle 
Åsterias-Arter med fritsvømmende Larver. (Se under Bipinnaria 
lævis). 
